## Zakon o osobnoj iskaznici

### NN 11/2002 (1.2.2002.), Zakon o osobnoj iskaznici

# HRVATSKI SABOR

276

Na teme­lju članka
88. Ustava Republike Hrvatske, donosim

## ODLUKU

### O PROGLAŠENJU ZAKONA O OSOBNOJ ISKAZNICI

Proglašavam Zakon o
osobnoj iskaznici, koji je donio Hrvat­ski sabor na sjednici 23. siječ­nja
2002.

Broj: 01-081-02-280/2
Zagreb, 28. siječ­nja 2002.

Predsjednik
Republike Hrvatske
**Stjepan Mesić,** v. r.

## ZAKON

### O OSOBNOJ ISKAZNICI

I. OPĆE ODREDBE

Članak 1.

Osobna iskaznica je
javna isprava kojom držav­ljanin Republike Hrvatske dokazuje identitet,
hrvatsko držav­ljanstvo, spol, datum rođe­nja, prebivalište i adresu stanova­nja.

Članak 2.

Osobna iskaznica može
služiti i kao putna isprava ukoliko je to međunarodnim ugovorom određeno.

Članak 3.

Osoba starija od 16
godina života koja ima prebivalište u Republici Hrvatskoj dužna je imati osobnu
iskaznicu.

Pravo na osobnu
iskaznicu ima i osoba starija od 15 godina života.

Članak
4.

Osobna iskaznica
izdaje se s rokom važe­nja od 10 godina.

Osobama mlađim od 27
godina života osobna iskaznica izdaje se s rokom važe­nja od 5 godina.

Osobama starijim od
65 godina života osobna iskaznica izdaje se bez roka važe­nja.

Članak 5.

Osoba se ne smije
služiti osobnom iskaznicom ako:

1. su se promijenili
osobni podaci osobe,

2. slika na osobnoj
iskaznici više ne odgovara izgledu osobe,

3. je oštećena ili iz
bilo koje­ga drugog razloga ne služi svrsi.

Osoba je dužna
podnijeti zahtjev za izdava­nje osobne iskaznice u roku od 15 dana od dana
nastupa­nja okolnosti iz stavka 1. ovoga članka.

II. NADLEŽNOST ZA IZDAVANJE OSOBNE ISKAZNICE

Članak 6.

Osobnu iskaznicu
izdaje policijska uprava, odnosno policijska postaja Ministarstva unutar­njih
poslova (u da­lj­njem tekstu: nadležno tijelo) prema prebivalištu podnosite­lja
zahtjeva.

III. OBRAZAC
OSOBNE ISKAZNICE

Članak 7.

Osobna iskaznica
izdaje se na propisanom obrascu.

Obrazac osobne
iskaznice sadrži: grb Republike Hrvatske, naziv »Republika Hrvatska«, naziv
»osobna iskaznica« i broj osobne iskaznice, te prostor za upis: prezimena,
imena, podatka o spolu, držav­ljanstva, datuma rođe­nja, jedinstvenoga matičnog
broja građana (JMBG), roka važe­nja, prebivališta i adrese stano­va­nja, datuma
izdava­nja, naziva nadležnog tijela koje osobnu iskaznicu izdaje i podataka za
strojno čita­nje.

Obrazac osobne
iskaznice sadrži i prostor za sliku, prostor za podatak o Rh-faktoru, krvnoj
grupi i je li osoba donator organa za presađiva­nje, te prostor za potpis
osobe.

Provedbeni propis
odredbe stavka 3. ovoga članka koji se odnosi na podatke o Rh-faktoru, krvnoj
grupi i je li osoba donator organa za presađiva­nje donosi ministar unutar­njih
poslova uz prethodnu suglasnost ministra zdravstva.

Članak 8.

Obrazac osobne
iskaznice tiska se na hrvatskom i engleskom jeziku i latiničnom pismu, a popu­njava
se samo na hrvatskom jeziku i latiničnim pismom.

Kada je to utvrđeno
posebnim zakonom ili međunarodnim ugovorima, obrazac osobne iskaznice za osobu
– pripadnika nacionalne ma­njine, tiska se i na jeziku nacionalne ma­njine.

Obrazac iz stavka 2.
ovoga članka popu­njava se na hrvat­skom jeziku latiničnim pismom i jeziku i
pismima pripadnika nacionalnih ma­njina.

IV. IZDAVANJE
OSOBNE ISKAZNICE

Članak 9.

Zahtjev za izdava­nje
osobne iskaznice podnosi se na propisanom obrascu nadležnom tijelu.

Zahtjev za izdava­nje
osobne iskaznice popu­njava se na hrvat­skom jeziku i latiničnim pismom.

Članak 10.

Zahtjev za izdava­nje
osobne iskaznice osoba iz članka 3. ovoga Zakona podnosi osobno.

Članak 11.

Uz zahtjev za izdava­nje
osobne iskaznice prilažu se dvije fotografije propisane veličine koje vjerno
prikazuju osobu kojoj se osobna iskaznica izdaje.

Uz zahtjev iz stavka
1. ovoga članka stav­lja se na uvid ranije izdana osobna iskaznica ili druge
isprave iz kojih se može utvrditi identitet i hrvatsko držav­ljanstvo.

Nadležno tijelo dužno
je ranije izdanu osobnu iskaznicu poništiti pri uruče­nju nove osobne
iskaznice.

Osoba kojoj se osobna
iskaznica izdaje dužna je biti osobno nazočna pri podnoše­nju zahtjeva za
izdava­nje osobne iskaznice.

Članak 12.

Pri podnoše­nju
zahtjeva podnosite­lj zahtjeva dužan je dati točne i istinite podatke, koji se
upisuju u osobnu iskaznicu, te potpis.

Osoba je dužna dati
otisak papilarnih linija.

Članak 13.

Nadležno tijelo dužno
je izdati osobnu iskaznicu najkasnije u roku od 30 dana od dana podnoše­nja
zahtjeva.

Nadležno tijelo o
podnijetom zahtjevu za izdava­nje osobne iskaznice izdat će osobi potvrdu na
propisanom obrascu koja služi kao dokaz o podnijetom zahtjevu.

Članak 14.

Osobna iskaznica
prestaje važiti i prije isteka roka na koji je izdana ako:

1. je osoba umrla,

2. joj je prestalo
hrvatsko držav­ljansto,

3. je odjavila
prebivalište u Republici Hrvatskoj ili je brisana iz evidencije prebivališta u
Republici Hrvatskoj.

Osoba mora osobnu
iskaznicu vratiti nadležnom tijelu u roku od 8 dana od dana nastupa­nja razloga
iz stavka 1. točke 2. i 3. ovoga članka.

Nadležno tijelo će
osobnu iskaznicu iz stavka 2. ovoga članka poništiti.

Članak 15.

Osoba je dužna imati
kod sebe osobnu iskaznicu i dati je na uvid zakonom ovlaštenim osobama.

Osoba ne smije dati
osobnu iskaznicu drugome da se ­njome služi kao svojom, niti se služiti tuđom
osobnom iskaznicom kao svojom.

Članak
16.

Osoba je dužna bez
odgode prijaviti nestanak ili pronalazak osobne iskaznice najbližem nadležnom
tijelu.

Ako je osobna
iskaznica nestala ili pronađena u inozemstvu, osoba je dužna ­njezin nestanak
ili pronalazak prijaviti diplomat­skoj misiji ili konzularnom uredu Republike
Hrvatske koji će o tome obavijestiti nadležno tijelo.

Nadležno tijelo će nestalu osobnu iskaznicu rješe­njem
proglasiti nevažećom.

Protiv rješe­nja iz stavka 3. ovoga članka žalba nije
dopu­štena.

Osoba je dužna u roku od 3 dana od dana primitka rješe­nja
iz stavka 3. ovoga članka nestanak osobne iskaznice dati oglasiti u »Narodnim
novinama« o svom trošku.

Nadležno tijelo izdat će osobnu iskaznicu nakon što
utvrdi da je osoba nestanak osobne iskaznice dala oglasiti u »Narodnim
novinama«.

Članak 17.

Nadležno tijelo vodi evidencije o osobnim iskaznicama.

Nadležno tijelo će dati na zahtjev državnih tijela te
pravnih i fizičkih osoba koje za to imaju pravni interes podatke iz evidencije.

Nadležno tijelo odbit će zahtjev podnosite­lja ako ne
učini vjerojatnim postoja­nje pravnog interesa ili ako postoje osnove sum­nje
da će podatke iz evidencije o izdanim osobnim iskaznicama zlouporabiti.

Nadležno tijelo dužno je štititi osobne podatke osobe.

Članak 18.

Ministar unutar­njih poslova propisuje cijenu osobne
iskaznice.

U cijenu osobne iskaznice uračunati su troškovi
obrasca osobne iskaznice i obrasca zahtjeva za izdava­nje iste te troškovi
tehničke izrade pri ovlaštenoj pravnoj osobi.

Troškove iz stavka 1. ovoga članka snosi podnosite­lj
zahtjeva.

Članak 19.

Vlada Republike Hrvatske, na prijedlog ministra unutar­njih
poslova, odredit će pravnu osobu u državnom vlasništvu za obav­lja­nje poslova:

1. tehničke izrade osobne iskaznice,

2. tiska­nje obrasca osobne iskaznice, te drugih
obrazaca vezanih za tehničku izradu i izdava­nje osobne iskaznice kao i obrazaca
za vođe­nje evidencije o osobnim iskaznicama,

3. vođe­nje evidencije o izrađenim osobnim
iskaznicama.

Pravna osoba iz stavka 1. ovoga članka (u da­lj­njem
tekstu: ovlaštena pravna osoba) poslove iz stavka 1. točke 1. i 3. ovoga članka
obav­lja kao javnu ovlast.

Ovlaštena pravna osoba može započeti obav­lja­nje
poslova iz stavka 1. točke 1. i 3. ovoga članka na teme­lju odobre­nja
Ministarstva unutar­njih poslova, kojim se potvrđuje postoja­nje propisanih
tehničkih i kadrovskih uvjeta.

Uvjete iz stavka 3. ovoga članka propisuje ministar
unutar­njih poslova.

Članak 20.

Ovlaštena pravna osoba obav­lja tehničku izradu
osobnih iskaznica na jednom mjestu u Republici Hrvatskoj.

Nadležno tijelo
dostav­lja ovlaštenoj pravnoj osobi podatke koji se upisuju u osobnu iskaznicu
te fotografiju i potpis osobe.

Ovlaštena pravna
osoba podatke, fotografiju i potpis osobe smije koristiti samo u svrhu izrade
osobne iskaznice.

Ovlaštena pravna
osoba dužna je nakon izrade osobne iskaznice obrazac s podacima, fotografijom i
potpisom vratiti nadležnom tijelu.

Ovlaštena pravna
osoba dužna je Ministarstvu unutar­njih poslova dostaviti osobne podatke osobe,
druge podatke koje je upisala u osobnu iskaznicu, te podatak o broju osobne
iskaznice, sliku i potpis osobe.

Ovlaštena pravna
osoba nakon postupa­nja iz stavaka 3., 4. i 5. ovoga članka dužna je brisati iz
vlastite evidencije podatke koje je upisala u osobnu iskaznicu, sliku i potpis
osobe.

V. UPRAVNI I
INSPEKCIJSKI NADZOR

Članak 21.

Upravni nadzor nad
ovlaštenom pravnom osobom obav­lja Ministarstvo unutar­njih poslova.

Članak 22.

Inspekcijski nadzor nad radom ovlaštene pravne osobe
obav­ljaju ovlaštene osobe Ministarstva unutar­njih poslova (u da­lj­njem
tekstu: inspektori).

U provedbi inspekcijskog nadzora inspektori utvrđuju
uvjete i način obav­lja­nja poslova, provjeravaju način primjene propisanih
mjera zaštite, pre­gledavaju upisnike i poslovnu dokumentaciju te poduzimaju
druge mjere i rad­nje kojima se ostvaruje uvid u poslova­nje ovlaštene pravne
osobe.

U obav­lja­nju inspekcijskog nadzora inspektor može
rješe­njem privremeno, do pravomoćnosti rješe­nja o prekršaju, zabraniti
ovlaštenoj pravnoj osobi obav­lja­nje javnih ovlasti ako utvrdi da su:

1. u obav­lja­nju poslova uči­njene teže povrede
Zakona i drugih propisa,

2. prestali postojati propisani tehnički i kadrovski
uvjeti za obav­lja­nje povjerenih poslova.

Protiv rješe­nja iz stavka 3. ovoga članka nije
dopuštena žal­ba, ali se može pokrenuti upravni spor.

Ako je rješe­njem iz stavka 3. ovoga članka zabra­njeno
ovlaštenoj pravnoj osobi obav­lja­nje javnih ovlasti, poslove iz članka 19.
stavka 1. točaka 1. i 3. ovoga Zakona obav­lja Ministarstvo unutar­njih
poslova.

VI. KAZNENE
ODREDBE

Članak 23.

Novčanom kaznom od 10.000,00 do 50.000,00 kuna kaznit
će se za prekršaj ovlaštena pravna osoba ako:

1. podatke osobe, fotografiju i potpis osobe
zlouporabi (članak 20. stavak 3.),

2. ne vrati nadležnom tijelu obrazac s podacima,
fotografijom i potpisom nakon tehničke izrade osobne iskaznice (članak 20.
stavak 4.),

3. Ministarstvu unutar­njih poslova ne dostav­lja
osobne po­dat­ke osobe te druge podatke koje je upisala u osobnu iskaznicu,
podatak o broju osobne iskaznice te sliku i potpis osobe (članak 20. stavak
5.),

4. iz vlastite
evidencije ne briše podatke koje je upisala u osobnu iskaznicu, sliku i potpis
osobe (članak 20. stavak 6.).

Za prekršaje iz
stavka 1. ovoga članka kaznit će se nov­čanom kaznom u iznosu od 4.500,00 do
6.500,00 kuna odgovorna osoba u ovlaštenoj pravnoj osobi.

Članak 24.

Novčanom kaznom od
3.000,00 do 4.500,00 kuna kaznit će se za prekršaj osoba:

1. koja se služi
osobnom iskaznicom kojom se ne smije služiti (članak 5. stavak 1.),

2. koja podnese
zahtjev za izdava­nje osobne iskaznice s netočnim ili neistinitim podacima
(članak 12. stavak 1.),

3. koja zakonom
ovlaštenoj osobi odbije dati na uvid osobnu iskaznicu (članak 15. stavak 1.),

4. koja osobnu
iskaznicu da drugome da se ­njome služi kao svojom ili se služi tuđom osobnom
iskaznicom kao svojom (članak 15. stavak 2.).

Članak 25.

Novčanom kaznom od
1.500,00 do 2.500,00 kuna kaznit će se za prekršaj osoba:

1. koja je starija od
16 godina i nema osobnu iskaznicu (članak 3. stavak 1.),

2. koja u propisanom
roku osobnu iskaznicu ne vrati nadležnom tijelu (članak 14. stavak 2.),

3. koja bez odgode ne
prijavi nestanak ili pronalazak osobne iskaznice (članak 16. stavak 1.),

4. koja u propisanom
roku nestanak osobne iskaznice ne da oglasiti u »Narodnim novinama« (članak 16.
stavak 5.).

Članak 26.

Novčanom kaznom od
100,00 kuna kaznit će se za prekršaj osoba koja uz sebe nema osobnu iskaznicu
(članak 15. stavak 1.).

VII. OVLAST ZA DONOŠENJE PROPISA

Članak 27.

Ministar unutar­njih
poslova propisat će obrazac osobne iskaznice, obrazac zahtjeva za izdava­nje
osobne iskaznice, obras­ce u svezi s izdava­njem i tehničkom izradom osobne
iskaznice, te sadržaj i način vođe­nja evidencije o osobnim iskaznicama.

Članak 28.

Propise na teme­lju
ovlasti iz ovoga Zakona ministar unutar­njih poslova donijet će u roku od 90
dana od dana stupa­nja na snagu ovoga Zakona.

VIII. PRIJELAZNE I ZAVRŠNE ODREDBE

Članak 29.

Osobne iskaznice
izdane prije početka primjene ovoga Zakona na rok važe­nja od pet ili deset
godina važe do isteka roka ­njihova važe­nja.

Članak 30.

Postupak rješava­nja
zahtjeva za izdava­nje osobnih iskaznica, započet prije dana početka primjene
ovoga Zakona, dovršit će se prema odredbama ovoga Zakona.

Članak 31.

Danom početka
primjene ovoga Zakona prestaje važiti Zakon o osobnoj iskaznici (»Narodne
novine«, br. 53/91., 9/92., 26/93. i 29/94.).

Članak 32.

Ovaj Zakon stupa na
snagu osmoga dana od dana objave u »Narodnim novinama«, a poči­nje se primje­njivati
od 1. siječ­nja 2003.

Klasa:
221-01/01-01/01
Zagreb, 23. siječ­nja 2002.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 11/2002-276